Lääneranna vald tahab muuta omavalitsuste sissetulekute süsteemi
#000003
Haldusreformiga kahest Läänemaa ja kahest Pärnumaa omavalitsusest moodustatud Lääneranna vald tahab muuta omavalitsuste sissetulekute süsteemi.
#000004
Eesti keskmine asustustihedus on 30 inimest ruutkilomeetri kohta, Läänerannas vallas on see neli. Lisaks on 44 protsenti Läänerannast looduskaitseliste piirangute all, mis tähendab valla hinnangul 211 000-eurost kaotust maamaksus, vahendas "Aktuaalne kaamera".
#000005
Vallavolikogu leiab, et tulubaasi on vaja ulatuslikult reformida. Ettepanekute seas on näiteks tuuleenergia ressursitasuga maksustamine, aga ka see, et madalama sisemajanduse kogutoodangu (SKT) või keskmise palgaga omavalitsustes laekuks füüsiliste isikute maksustatud tulust vallale suurem osa kui rikastes omavalitsustes.
#000006
"Praktiliselt kaks aastat tagasi oli haldusreform, on tekkinud suured vallad, aga praktiliselt tulubaasi ja neid komponente ja omavalitsuste tulusid üldse ei ole üle vaadatud. Oleks aeg nagu sellega ka tegeleda riigi poolt," ütles Lääneranna volikogu esimees Arno Peksar.
#000007
Riigihalduse minister Jaak Aab ütles, et eelmise valitsuse otsusega kasvab aastatel 2018-2021 omavalitsustele suunatav raha 185 miljoni euro võrra. Aab näeb omavalitsuste toetusmeetmena pigem tasandusfondi toetusi kui seda, et suunata üksikisiku tulumaksu valdadele igal pool erinevalt.
#000008
Küll väärib Jaak Aabi hinnangul arutelu mõte nii-öelda taluvustasust, mida tasuksid omavalitsustele näiteks tuuleparkide omanikud.
#000009
"Me kavatseme selle küsimuse selles mõttes läbi analüüsida, et võib-olla tuleks üle Eesti ühtlaselt kehtestada mingi keskkonnatasu või -maks selle eest, mida kohalik inimene või omavalitsus peab taluma, kui talle selline suur ehitis sinna tehakse, kus suured tiivikud käivad ringi," selgitas Aab.
#000010
Lääneranna saab tänavu omavalitsuste tasandusfondist toetusena veidi üle 600 000 euro, kuid vald leiab oma pöördumises, et tasandusfond ei ole siiski äärmise hõreasustuse probleemide lahendamiseks piisav.
#000011
Riik hakkab maad uuesti hindama kõige varem 2021. aastal
#000013
Iraani meedia: riiki tabas droonirünnak laskemoonatehase vastu
#000016
Analüütik: Kreml usub, et saab Vene rahva apaatia najal sõda jätkata
#000030
Iisraelis hukkus terrorirünnakus sünagoogile seitse inimest
#000032
Pühapäeva tuleb pilvine, aga sajuta
#000034
Depressiooniravimid aitavad bakteritel antibiootikume trotsida
#000035
Rannarootsi muuseumis on tehtud Ukraina heaks 55 varjevõrku
#000046
USA tehnoloogiaettevõtetest kaob tuhandeid töökohti
#000050
Grosberg: Venemaa suudab täppismoona juurde toota
#000051
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000052